CELEX: 32009R0551
Language: ro
Date: 2009-06-25 00:00:00
Title: Regulamentul (CE) nr. 551/2009 al Comisiei din 25 iunie 2009 de modificare a Regulamentului (CE) nr. 648/2004 al Parlamentului European și al Consiliului privind detergenții în scopul adaptării anexelor V și VI (derogarea privind agenții tensioactivi) (Text cu relevanță pentru SEE)

26.6.2009   
            
            
               RO
            
            
               Jurnalul Oficial al Uniunii Europene
            
            
               L 164/3
            
         
      REGULAMENTUL (CE) NR. 551/2009 AL COMISIEI
   
   din 25 iunie 2009
   de modificare a Regulamentului (CE) nr. 648/2004 al Parlamentului European și al Consiliului privind detergenții în scopul adaptării anexelor V și VI (derogarea privind agenții tensioactivi)
   (Text cu relevanță pentru SEE)
   COMISIA COMUNITĂȚILOR EUROPENE.
   având în vedere Tratatul de instituire a Comunității Europene,
   având în vedere Regulamentul (CE) nr. 648/2004 al Parlamentului European și al Consiliului din 31 martie 2004 privind detergenții (1), în special articolul 13 alineatul (1),
   întrucât:
   
               (1)
            
            
               Regulamentul (CE) nr. 648/2004 garantează libera circulație a detergenților și a agenților tensioactivi pentru detergenți pe piața internă asigurând în același timp, printre altele, un nivel ridicat de protecție a mediului prin stabilirea unor norme privind biodegradabilitatea finală a agenților tensioactivi din detergenți.
            
         
               (2)
            
            
               În plus, articolele 5, 6 și 9 din regulament prevăd un mecanism prin care agenții tensioactivi care nu respectă norma de biodegradabilitate finală menționată mai sus pot totuși beneficia de o derogare referitoare la utilizarea lor în anumite aplicații industriale sau instituționale, cu condiția ca aceste aplicații să reprezinte o utilizare slab dispersivă și ca riscul aferent pentru mediul înconjurător să fie minim comparativ cu beneficiul socioeconomic.
            
         
               (3)
            
            
               Regulamentul stipulează că riscul pentru mediul înconjurător trebuie să fie examinat printr-o evaluare complementară a riscului, prezentată în anexa IV, efectuată de către fabricantul agentului tensioactiv și supusă spre evaluare autorității competente a unui stat membru.
            
         
               (4)
            
            
               Agenții tensioactivi care beneficiază de derogare trebuie enumerați în anexa V la regulament. Cei care nu beneficiază de derogare trebuie enumerați în anexa VI la regulament.
            
         
               (5)
            
            
               Derogările ar trebui să fie adoptate în conformitate cu prevederile Deciziei 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (2).
            
         
               (6)
            
            
               O cerere de derogare a fost prezentată pentru agentul tensioactiv cunoscut sub denumirea IUPAC (3)„alcooli, Guerbet, C16-20, n-butil eter etoxilați, (7-8EO)” și, de asemenea, sub denumirea comercială de „Dehypon G 2084” cu numărul CAS (4) 147993-59-7, pentru utilizarea sa în trei aplicații industriale, respectiv: spălare de sticle, curățare pe loc și curățare a metalelor.
            
         
               (7)
            
            
               Cererea de derogare a fost studiată de către autoritatea germană competentă în conformitate cu procedura prevăzută la articolul 5 din regulament. S-a constatat că cererea îndeplinea cele trei condiții prevăzute la articolul 6. În primul rând, cele trei utilizări numite mai sus reprezintă aplicații slab dispersive. În al doilea rând, aceste utilizări sunt aplicații industriale specifice. În al treilea rând, aplicațiile nu prezintă niciun risc pentru mediul înconjurător, dat fiind faptul ca agentul tensioactiv în sine nu prezintă niciun risc și că metaboliții nu sunt persistenți.
            
         
               (8)
            
            
               Cele trei utilizări numite mai sus au fost considerate ca fiind aplicații industriale slab dispersive, având în vedere consumul total anual de agent tensioactiv și utilizarea sa în exclusivitate în anumite tipuri de instalații industriale.
            
         
               (9)
            
            
               Concluzia că nu există niciun risc pentru mediul înconjurător se bazează pe realizarea rapidă de către agentul tensioactiv a unui nivel ridicat de biodegradabilitate primară și pe biodegradabilitatea finală a metaboliților acestuia. Prin urmare, metaboliții îndeplinesc aceleași condiții ca și agenții tensioactivi pentru care regulamentul garantează libera circulație pe piața internă.
            
         
               (10)
            
            
               Cu toate acesta, Comitetul pentru adaptarea la progresul tehnic a legislației privind înlăturarea barierelor tehnice din calea comerțului cu detergenți a decis să limiteze derogarea la o perioadă de 10 ani pentru a încuraja dezvoltarea agenților tensioactivi cu rezultate echivalente și care îndeplinesc criteriile privitoare la biodegradabilitatea finală și care, prin urmare, nu ar necesita o derogare.
            
         
               (11)
            
            
               În trecut, le-a fost atribuit un număr Einecs sau ELINCS substanțelor din Comunitate. În orice caz, în afară de aceasta, aproximativ 700 de substanțe identificate în prealabil ca fiind polimeri nu au mai fost considerate ca fiind polimeri și li s-au atribuit numere NLP (No-Longer Polymers). În prezent, numerele Einecs, ELINCS sau NLP sunt menționate generic sub denumirea de „numere CE” și rubricile corespunzătoare în tabelele din anexele V și VI ar trebui schimbate astfel încât să reflecte noua nomenclatură.
            
         
               (12)
            
            
               Prin urmare, anexele V și VI la Regulamentul (CE) nr. 648/2004 ar trebui modificate în consecință.
            
         
               (13)
            
            
               Măsurile prevăzute de prezentul regulament sunt conforme cu avizul Comitetului pentru detergenți,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 648/2004 se modifică după cum urmează:
   
               1.
            
            
               anexa V se înlocuiește cu textul din anexa I la prezentul regulament;
            
         
               2.
            
            
               anexa VI se înlocuiește cu textul prevăzut în anexa II la prezentul regulament.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iunie 2009.
      
         
            Pentru Comisie
         
         Günter VERHEUGEN
         
         
            Vicepreședinte
         
      
   
   
      (1)  JO L 104, 8.4.2004, p. 1.
   
      (2)  JO L 184, 17.7.1999, p. 23.
   
      (3)  Uniunea Internațională de Chimie Pură și Aplicată.
   
      (4)  Serviciul de catalogare a chimicalelor.
   
      ANEXA I
      
         
            „ANEXA V
            
               LISTA AGENȚILOR TENSIOACTIVI PENTRU CARE S-A OBȚINUT DEROGARE
            
            Prin derogare acordată în conformitate cu articolele 4-6 și cu procedura prevăzută la articolul 12 alineatul (2), următorii agenți tensioactivi care au trecut cu succes testele prevăzute în anexa II, dar care nu au trecut testele prevăzute în anexa III, pot fi introduși pe piață și folosiți sub rezerva restricțiilor menționate mai sus.
            
                        Denumirea din nomenclatura IUPAC
                     
                     
                        Număr CE
                     
                     
                        Număr CAS
                     
                     
                        Limitări
                     
                  
                        Alcooli, Guerbet, C16-20, n-butil eter etoxilați (7-8EO)
                     
                     
                        Niciunul (polimer)
                     
                     
                        147993-59-7
                     
                     
                        Poate fi folosit pentru următoarele aplicații industriale până la 27 iunie 2019:
                        
                                    —
                                 
                                 
                                    spălarea recipientelor de sticlă
                                 
                              
                                    —
                                 
                                 
                                    curățarea instalațiilor industriale
                                 
                              
                                    —
                                 
                                 
                                    curățarea metalelor
                                 
                              
                  «Numărul CE» reprezintă numărul Einecs, numărul ELINCS sau numărul NLP și este numărul oficial al substanței în Uniunea Europeană.
            «Einecs» reprezintă Inventarul european al substanțelor chimice existente introduse pe piață. Acest inventar conține lista definitivă a tuturor substanțelor chimice existente pe piața comunitară la 18 septembrie 1981. Numărul Einecs poate fi obținut din Inventarul european al substanțelor chimice existente introduse pe piață (1).
            «Einecs» reprezintă Lista europeană a substanțelor chimice notificate. Numărul ELINCS poate fi obținut de pe Lista europeană a substanțelor chimice notificate astfel cum a fost modificată (2).
            «NLP» înseamnă «nu mai este considerat polimer» (No-Longer Polymer). Termenul «polimer» este definit la articolul 3 alineatul (5) din Regulamentul (CE) nr. 1907/2006 al Parlamentului European și al Consiliului (3). Numărul NLP poate fi obținut de pe Lista «No-Longer Polymers», astfel cum a fost modificată (4).
         
      
      
         (1)  JO C 146 A, 15.6.1990, p. 1.
      
         (2)  Oficiul pentru Publicații Oficiale ale Comunităților Europene, 2006, ISSN 1018-5593 EUR 22543 EN.
      
         (3)  JO L 396, 30.12.2006, p. 1.
      
         (4)  Oficiul pentru Publicații Oficiale ale Comunităților Europene, 2007, ISSN 1018-5593 EUR 20853 EN/3.”
   
   
      ANEXA II
      
         
            „ANEXA VI
            
               LISTA AGENȚILOR TENSIOACTIVI A CĂROR UTILIZARE ÎN DETERGENȚI ESTE INTERZISĂ SAU LIMITATĂ
            
            Următorii agenți tensioactivi pentru detergenți au fost identificați că nu respectă dispozițiile prezentului regulament:
            
                        Denumirea din nomenclatura IUPAC
                     
                     
                        Număr CE
                     
                     
                        Număr CAS
                     
                     
                        Limitări
                     
                  
                         
                     
                     
                         
                     
                     
                         
                     
                     
                         
                     
                  «Numărul CE» reprezintă numărul Einecs, numărul ELINCS sau numărul NLP și este numărul oficial al substanței în Uniunea Europeană.”